Pakuotės lapelis: informacija vartotojui

Bilobil 120 mg kietosios kapsulės
Rafinuotas ir kiekybiškai įvertintas ginkmedžių sausasis ekstraktas


Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
1. Neišmeskite šio lapelio, nes vėl gali prireikti jį perskaityti.
1. Jeigu norite sužinoti daugiau arba pasitarti, kreipkitės į vaistininką.
1. Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką.
1. Jeigu per 12 savaičių Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra Bilobil ir kam jis vartojamas
2.	Kas žinotina prieš vartojant Bilobil
3.	Kaip vartoti Bilobil
4.	Galimas šalutinis poveikis
5.	Kaip laikyti Bilobil
6.	Pakuotės turinys ir kita informacija

Bilobil sudėtyje yra dviskiaučių ginkmedžių lapų sausojo ekstrakto.

Bilobil yra augalinis vaistinis preparatas skirtas su amžiumi susijusio pažinimo funkcijos pablogėjimo (pasireiškia, pvz., sumažėjus atminčiai ir koncentracijai) ir gyvenimo kokybės gerinimui sergantiesiems lengvos formos demencija.

Bilobil vartoti negalima:
1. jeigu yra alergija ginkmedžių lapų sausajam ekstraktui arba bet kuriai pagalbinei šio vaisto medžiagai (jos išvardytos 6 skyriuje);
1. jei esate nėščia.

Įspėjimai ir atsargumo priemonės:
Pasitarkite su gydytoju arba vaistininku, prieš pradėdami vartoti Bilobil.

Jei Jums yra padidėjęs polinkis kraujuoti arba esate gydomi vaistais, kurie neleidžia kraujui krešėti, Bilobil galima vartoti tik pasitarus su gydytoju.

Jeigu Jums numatoma atlikti chirurginę operaciją, pasakykite gydytojui, kad vartojate Bilobil. Atsargumo sumetimais Jūs turite nutraukti Bilobil vartojimą 3-4 dienas prieš procedūrą.

Jei sergate epilepsija, prieš vartodami Bilobil pasitarkite su gydytoju, nes vaistai, kurių sudėtyje yra ginkmedžio ekstrakto gali skatinti traukulius.

Bilobolio ir efavirenzo vartoti kartu nerekomenduojama (žr. skyrių „Kiti vaistai ir Bilobil“).

Vaikams ir paaugliams
Bilobil nėra skirtas vaikams ir paaugliams.

Kiti vaistai ir Bilobil
Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Jei Bilobil yra vartojamas su kraujo krešėjimą slopinančiais vaistais (pvz., varfarinu) ar su kraujo plokštelių sukibimą mažinančiais vaistais (pvz., klopidogreliu, acetilsalicilo rūgštimi ir kitais nesteroidiniais vaistais nuo uždegimo) jų poveikiui gali būti daroma įtaka.

Bilobil vartojimas su dabigatranu (vaistu, vartojamu norint išvengti kraujo krešėjimo), pastarjo poveikis gali sustiprėti. Pasitarkite su gydytoju prieš pradėdami gydymą.

Jei Bilobil vartojamas kartu su nifedipinu (vaistu, vartojamu kai kuriems širdies susirgimams ir hipertenzijai gydyti), jo poveikis gali sustiprėti, dėl to gali pasireikšti galvos svaigimas ar stipresnis karščio pylimas. Jei tai įvyks, pasitarkite su savo gydytoju.

Bilobil nerekomenduojamas, jei vartojate efavirenzo (vaistas ŽIV infekcijai gydyti), nes efavirenzo poveikis gali susilpnėti.

Bilobil vartojimas su maistu ir gėrimais
Bilobil kapsules galima vartoti su maistu arbe be jo.

Nėštumas ir žindymo laikotarpis
Jei esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.
Šį vaistą nėštumo metu vartoti draudžiama (žr. 2 skyrių „Bilobil vartoti negalima“).

Žindymo laikotarpiu šio vaisto vartoti nerekomenduojama, nes trūksta duomenų apie vartojimo saugumą žindymo metu.

Vairavimas ir mechanizmų valdymas
Jokių adekvačių poveikio gebėjimui vairuoti ir valdyti mechanizmus tyrimų neatlikta.

Bilobil sudėtyje yra laktozės ir gliukozės
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama paros dozė suaugusiems ir senyviems pacientams yra 1 Bilobil 120 mg kapsulė du kartus per parą, ryte ir vakare.
Nurykite tabletę užgerdami vandeniu.

Gydymo trukmė
Bilobil reikia vartoti bent 8 savaites.

Jei po 3 gydymo mėnesių nepagerėja ar atsiranda pasunkėjimo požymių, reikia pasitarti su gydytoju, kad nustatytų, ar tęsti gydymą.

Ką daryti pavartojus per didelę Bilobil dozę?
Jei išgėrėte dilesnę Bilobil dozę nei turėjote išgerti, kreipkitės į gydytoją. Iki šiol apsinuodijimo ginkmedžio ekstraktu atvejų neaprašyta.

Pamiršus pavartoti Bilobil
Negalima vartoti dvigubos dozės norint kompensuoti praleistą kapsulę.
Vartokite praleistą dozę tuoj pat, kai prisiminsite, nebent jau būtų atėjęs kitos dozės vartojimo laikas. Tokiu atveju praleiskite pamirštą dozę.

Nustojus vartoti Bilobil
Nustojus vartoti šį produktą, pasitarkite su gydytoju arba vaistininku.
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai dažnas šalutinis poveikis (gali pasireikšti daugiau kaip 1 iš 10 žmonių)
1. Galvos skausmas.

Dažnas šalutinis poveikis (gali pasireikšti mažiau kaip 1 iš 10 žmonių)
1. Galvos svaigimas.
1. Virškinimo trakto negalavimai (viduriavimas, pilvo skausmas, pykinimas, vėmimas).

Dažnis nežinomas (negali būti įvertintas pagal turimus duomenis)
1. Alerginės odos reakcijos (paraudimas, patinimas, niežulys, išbėrimas).
1. Padidėjusio jautrumo reakcijos (alerginis šokas).
1. Kraujavimas iš atskirų organų (akies, nosies, smegenų, virškinimo trakto).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir lizdinės plokštelės po „Tinka iki“ „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 25 C temperatūroje.
Laikyti gamintojo pakuotėje, kad vaistas būtų apsaugotas nuo drėgmės.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Bilobil sudėtis

1. Veiklioji medžiaga yra rafinuotas ir kiekybiškai įvertintas ginkmedžių sausasis ekstraktas. Kiekvienoje kietojoje kapsulėje yra 120 mg Ginkgo biloba L., folium (ginkmedžių lapų) rafinuoto ir kiekybiškai įvertinto sausojo ekstrakto (35-67:1), atitinkančio:
1. 26,4-32,4 mg flavonoidų (išreikštų flavonų glikozidais);
1. 3,36-4,08 mg ginkgolidų A, B ir C;
1. 3,12-3,84 mg bilobalido.
Pirminis ekstrakcijos tirpiklis: 60 % acetonas (m/m).
1. Pagalbinės medžiagos. Kapsulės turinys: laktozė monohidratas, kukurūzų krakmolas, talkas, bevandenis koloidinis silicio dioksidas, magnio stearatas (E470b). Kapsulės apvalkalas: juodasis geležies oksidas (E172), raudonasis geležies oksidas (E172), geltonasis geležies oksidas (E172), titano dioksidas (E171) ir želatina.
1. Augalinės vaistinės medžiagos pagalbinė medžiaga: skystoji gliukozė, džiovinta išpurškiant.

Bilobil išvaizda ir kiekis pakuotėje
Rudos kapsulės, kuriose yra šviesiai bei tamsiai rudų miltelių ir matomų tamsesnių dalelių (gali būti ir nedidelių grumstelių).

Vaistas teikiamas 20 ir 60 kapsulių lizdinėse plokštelėse dėžutėmis. Kiekvienoje lizdinėje plokštelėje yra 10 kapsulių.

Registruotojas ir gamintojas
KRKA, d.d., Novo mesto, Šmarješka cesta 6, 8501 Novo mesto, Slovėnija

Jeigu apie šį vaistą norite sužinoti daugiau, kreipkitės į vietinį registruotojo atstovą.

	UAB KRKA Lietuva
Senasis Ukmergės kelias 4
Užubalių km., Vilniaus r.
LT - 14013
Tel. + 370 5 236 27 40




Šis pakuotės lapelis paskutinį kartą peržiūrėtas 2019-04-26.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

